Erytryja ("Ertra", Państwo Erytryja - "Hagere Ertra") – państwo we wschodnij Africe, nad Mořym Čyrwōnym. Granica mo s Etiopijōm, Džibuti a Sudanym. Do Erytryje noležy ōng. 350 wyspōw na Mořu Čyrwōnym, m. in. archipelag Dahlak. Kraj je potaklowany na tři strefy klimatyčne: pustynno a pōupustynno na wschodzie, žyzne wyžyny we tajle cyntralnyj a suche a gorōnce niżiny na zachodzie. Rygiōn Denakil, kery ležy tajlowo we depresyje noležy do najgoryntšych ôbšarōw na coukij Ziymie. Uodrymbność kulturowo ôd Etiopije wziyna sie s ajnflusōw arabskich, kere sam zachodziuy ôd středniowieča, a wzmogua je ôdrymbność kej kolōnije italskij we lotach 1936-1941. We 1952 Erytryjo přiuōnčōno ku Etiopije kej prowincyjo autōnomično. Jeij autōnōmijo zlikwidowano we 1962 roku. Ôd anfanga lot 70. we Erytryje nasilou sie ruch separatystyčny, wspierany bez kraje arabske. Etiopijo nale ôponowoua militarniy couko Erytryjo, při pōmocy SSSR a Kuby. We 1993 odbyu sie sam abštimōng, we kerym wiynkšość miyškańcōw wybroua samostanowiyniy, a niyskoři je wkludzōno. We 1998 wybuchuo wojna etiopsko-erytryjska skiž zwady ô granice, terozki strefa nadgranično je patrolowano bez wojska pokojowe uONZ. Je to jedyn s nojbiydniejšych krajōw na świecie, wiynkšość ludności utřymuje sie s bauerstwa na potřeby wuasne. Je sam tyž nojsrogšo korupcyjo a ômano je wolność suowa.